Maar ek wil praat van die situasies waar die pa's bereid is om hul deel by te dra. Die ma vertel met soveel drama hoe sy sukkel om maandeliks met die onderhoudsgeld uit te kom, maar intussen betaal die pa’s meer onderhoud as wat daar van hulle verwag word. Hulle betaal onder meer vir hul kinders se buitemuurse aktiwiteite, en boonop vir die klere en skoene wat hiervoor benodig word.